open-index/open-wikipedia-markdown huggingface dataset:
Vittorio Veneton taistelu

**Vittorio Veneton taistelu** oli ensimmäisen maailmansodan taistelu, joka käytiin lähellä Vittorio Veneton kaupunkia Trevison maakunnassa 24. lokakuuta – 3. marraskuuta 1918. Se oli Italian rintaman viimeinen taistelu.

Taistelussa vastakkain olivat Italian 4., 8., 10. ja 12. armeija ja Itävalta-Unkarin 6. armeija, armeijaryhmä Belluno ja Isonzo -armeija. Italia löi Itävalta-Unkarin hävittyään ensin Caporetton taistelun syksyllä 1917 ja sitten voitettuaan sitä seuranneen Piavejoen taistelun kesäkuussa 1918. Vittorio Veneton taistelun päätyttyä Itävalta-Unkari hajosi.

## Tausta
Sisäisten ongelmien vaivaama Itävalta-Unkari valmisteli irtautumista sodasta, minkä vuoksi  Italian hallitus pääministeri Vittorio Emanuele Orlandon johdolla kannusti kenraali Armando Diazia hyökkäykseen.

## Tapahtumat
Italian hyökkäys alkoi 23. lokakuuta 1918, kun 4. armeija lähti liikkeelle Venetsian ja Bormion välisellä alueella. Hyökkäyksen tarkoitus oli jakaa Itävalta-Unkarin armeija kahteen osaan. Ympärysvaltojen joukkoja, 57 divisioonaa, johti kenraali Armando Diaz. Hyökkäykseen osallistui italialaisten lisäksi  kolme Yhdistyneen kuningaskunnan armeijan divisioonaa ja kaksi Ranskan armeijan divisioonaa. Vastassa oli 58 Itävalta-Unkarin armeijan divisioonaa. Hyökkäystä 24. lokakuuta pohjoiseen Piave-joen yli kohti Alppien juurella sijainnutta Monte Grappaa vaikeutti tulvinut Piave-joki. Kolme päivää Itävalta-Unkarin armeija vastusti hyökkäystä, mutta italialaiset sai silti rakennettua sillan joen yli. Sillanpääasemaa hyväksikäyttäen Enrico Cavaglian johtamat divisioonat onnistuivat 27. lokakuuta katkaisemaan Itävalta-Unkarin 6. armeijan ja Isonzo -armeijan väliset yhteydet, mikä oli taistelun käännekohta. 29. lokakuuta puolustus alkoi murtua, kun vastahyökkäysyritys 28. lokakuuta oli epäonnistunut ja osa Itävalta-Unkarin sotilaista oli kieltäytynyt tottelemasta käskyjä ja jättänyt paikkansa. Samaan aikaan Tšekkoslovakian väliaikainen hallitus oli antanut itsenäisyysjulistuksen, ja Unkari oli ilmoittanut eroavansa kaksoismonarkiasta. 30. lokakuuta mennessä italialaiset olivat saaneet vallattua Vittorio Veneton. Aselepo solmittiin 2. marraskuuta, ja se alkoi seuraavana päivänä.

## Lähteet
Universidad de Las Palmas CF

**Universidad de Las Palmas de Gran Canaria Club de Fútbol** on jalkapalloseura Las Palmasista, Gran Canarian saarelta. Seuran edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Sen kotistadion on 3&nbsp;000 -paikkainen Estadio Pepe Gonçalvez.

## Historia

Universidad de Las Palmas de Gran Canaria Club de Fútbol on perustettu vuonna 1994. Tercera Divisióniin joukkue nousi ensimmäistä kertaa kaudeksi 1997–1998, josta joukkue nousi Segunda B:hen heti seuraavaksi kaudeksi. Kauden 1999–2000 joukkue nousi Segunda Divisióniin, mutta visiitti jäi vain kauden mittaiseksi.

Historiansa aikana Universidad de Las Palmas CF on pelannut kaikkiaan yhden kauden Segunda Divisiónissa, 9 kautta Segunda División B:ssä ja yhden kauden Tercera Divisiónissa.

## Saavutukset

* Segunda División B: 2000, 2003, 2006
* Tercera División: 1998

## Aiheesta muualla

* Universidad de Las Palmas CF:n sivusto
Tarkoin vartioidut junat

**Tarkoin vartioidut junat** () on vuonna 1966 valmistunut tšekkoslovakialainen draamakomedia, jonka ohjasi Jiří Menzel. Sitä pidetään yhtenä tšekkoslovakialaisen elokuvan uuden aallon keskeisistä elokuvista. Elokuvassa seurataan nuoren pojan vaiheita ja työskentelyä juna-asemalla saksalaisten miehittämässä Tšekkoslovakiassa toisen maailmansodan aikana. 

*Tarkoin vartioidut junat* oli ohjaajansa Menzelin esikoiselokuva, joka perustuu Bohumil Hrabalin samannimiseen kirjaan. Hrabal on kertonut kirjoittaneensa elokuvan käsikirjoituksen kuuteen kertaan yhdessä Menzelin kanssa. Elokuva on kirjaa pehmeämpi ja humaanimpi. Siitä puuttuu monia alkuperäisteoksen irvokkaita ja absurdeja yksityiskohtia. Hrabal on todennut pitävänsä itse elokuvaa parempana kuin alkuperäistä kirjaa. Elokuva kuvattiin Barrandov-elokuvastudioilla Prahassa.

## Juoni
Saksa on häviämässä sodan ja vetäytyy. Nuori Miloš aloittaa työn Böömiläisellä rautatieasemalla. Häntä ei kuitenkaan kiinnosta asemaa vääjämättä lähestyvä sota vaan naiset. Miloš on ihastunut junassa työskentelevään Mašaan, jonka kanssa hän viettää yön. Hän kuitenkin epäonnistuu seksuaalisesti ja yrittää seuraavana päivänä itsemurhaa. Lääkäri kertoo Milošille, että nuorten miesten elämässä ennenaikainen siemensyöksy on normaalia. Hänen tulisi harjoitella kokeneemman naisen kanssa. Miloš pääsee neitsyydestään vastarintaliikkeeseen kuuluvan Viktoria Freien kanssa, kun Viktoria tuomassa asemalle pommia. Miloš toimittaa pommin perille ja attentaatti onnistuu. Miloš saa kuitenkin surmansa.

## Näyttelijät

## Vastaanotto
Elokuva voitti Oscar-palkinnon parhaana vieraskielisenä elokuvana vuonna 1967. Se oli myös katsotuin tšekkoslovakialaisen elokuvan uuden aallon elokuva. Vuoden 1968 neuvostomiehityksen jälkeen Menzel joutui julkisesti tuomitsemaan aiemman elokuvansa pystyäkseen jatkamaan työtään. Hän ei kuitenkaan palauttanut siitä saamaansa oscaria, vaikka viranomaiset sitä vaativat.

## Lähteet
Ernst Schybergson

**Ernst Schybergson** (29. tammikuuta 1891 Helsinki – 17. maaliskuuta 1966 Helsinki) oli suomalainen urheilija, jonka lajeina olivat tennis, jalkapallo ja jousiammunta. Hän toimi seuroissa Helsingin Unitas sekä Kronohagens Idrottsförening.

Tenniksessä Schybergson karsiutui vuoden 1924 kesäolympialaisissa 1. kierroksella kaksinpelissä. Nelinpelissä hän selvisi toiselle kierrokselle parinaan Arne Grahn. SM-tasolla hän voitti kultaa vuonna 1914 nelinpelissä parinaan Carl Viktor Sandelin.

Jalkapallossa hän voitti kultaa Unitaksen riveissä vuonna 1908, jolloin lajin SM-mitaleista ensi kertaa kamppailtiin. Hän pelasi myös Suomen jalkapallomaajoukkueen ensimmäisessä ottelussa vuonna 1911 Ruotsia vastaan. Vuosina 1912–1914 hän oli Suomen Palloliiton hallituksen jäsenenä.

Jousiammunnassa Schybergson oli 25. vuoden 1934 maailmanmestaruuskilpailuissa. Hän oli myös ensimmäinen lajin maailmanmestaruuskilpailuihin osallistunut suomalainen.

Schybergson toimi Finlands Tandläkarförbundin puheenjohtajana 1931–1934 sekä Suomen Tennisliiton puheenjohtajana 1935–1937.

Schybergson oli koulutukseltaan hammaslääketieteen lisensiaatti ja ammatiltaan hammaslääkäri. Hän julkaisi myös kirjat *Verkkopallopeli – Lawn-tennis* (1915) sekä *Lawn-Tennis* (1916). Lisäksi hän kirjoitti tenniksestä *Olympiakisat II *-kirjaan (1924).

Hänen veljensä Lars ja Richard edustivat Suomea maajoukkuetasolla muun muassa jalkapallossa. Tytär Anna Märta Louise Schybergson voitti tenniksen nuorten kaksin- ja nelinpelin Suomenmestaruuden vuonna 1947.

## Lähteet
*
Real Jaén

**Real Jaén Club de Fútbol** on jalkapalloseura Jaénista Espanjasta. Joukkue pelaa tällä hetkellä Espanjan kolmanneksi korkeimmalla sarjatasolla Segunda División B:ssä. Joukkue pelaa kotiottelunsa Nuevo Estadio de la Victorialla, joka on rakennettu vuonna 2001. Real Jaén on perustettu vuonna 1922 ja historiansa aikana se on muun muassa pelannut yhteensä 3 kautta Espanjan pääsarjassa.

Joukkue on pelannut historiansa saatossa 3 kautta Primera Divisiónissa, 15 kautta Segunda Divisiónissa, 23 kautta Segunda División B:ssä ja 24 kautta Tercera Divisiónissa.

## Aiheesta muualla
* Real Jaénin virallinen kotisivu
Edgar Álvarez

**Edgar Álvarez** (oik. **Edgard Anthony Álvarez Reyes**, s. 18. tammikuuta 1980 Puerto Cortes, Honduras) on hondurasilainen jalkapalloilija, joka pelaa monipuolisesti oikealla keskikentällä, puolustajana ja hyökkääjänä. Hänet tunnetaan erityisen nopeana juoksijana. Álvarez pelaa tällä hetkellä Serie B:n Livornossa. 

## Ura
Álvarez pelasi pitkään kotimaassaan Platensen paidassa, josta hän siirtyi uruguaylaiseen Peñaroliin. Joukkue lainasi hänet heti ensimmäisen kauden jälkeen Italiaan Cagliariin ja kaudella 2005–2006 AS Romaan. Menestyksekkään lainakauden jälkeen Roomassa joukkue maksoi 1,5 miljoonaa euroa Peñarolille Álvarezista. Roma kuitenkin lainasi hänet heti Messinaan ja myöhemmin kaudeksi 2007–2008 Livornoon.

## Aiheesta muualla
* Weltfussball
Phoenixin valot

**Phoenixin valot** olivat Yhdysvaltain Arizonan osavaltion pääkaupungin ilmatilassa 13. maaliskuuta vuonna 1997 havaittu joukko useasta suunnasta nähtyjä, suhteessa toisiinsa paikallaan pysyneitä valoja jotka havaittiin liikkuvan yhtenäisenä kokonaisuutena. Havainnon kuluessa valojen ympärillä nähtiin yhtenäinen rakenne.

Phoenixin valoista tehtiin ilmoituksia kello 19.30 ja 22.30 välillä (paikallista aikaa, MST) Arizonan kaupunkien lisäksi myös naapuriosavaltio Nevadasta ja Meksikossa Yhdysvaltain rajan tuntumassa sijaitsevasta Sonoran osavaltiosta.

## Kuvaukset näköhavainnoista

Phoenixin valoilmiö oli V-kirjaimen muotoinen, täysin selkeä, selvä- ja terävärajainen musta kohde jossa oli viisi suurta valoa: yksi keulassa, ja kaksi siivekkeissä symmetrisesti tasaisin välein. Siivekkeet olivat koko matkaltaan tasaleveät, yli 200 m pitkät, kärjistään suorakaiteen muotoiset ja noin 60° kulmassa toisiinsa nähden. Arvioidun koon perusteella esimerkiksi Boeing 747 -matkustajakone olisi mahtunut siivekkeiden väliin.

Koon lisäksi havaitsijat kiinnittivät huomiota kohteen hitaaseen liikkeeseen. Eräs perhe havaitsi kohteen suoraan sen alta, jolloin he voivat todeta sen peittävän taakseen jääviä kohteita kuten lähistön vuorenhuiput ja tähtiä, jotka toisaalta näkyivät siivekkeiden välistä.
Havainnon äänettömyys oli toinen erikoinen huomio valojen intensiivisyyden lisäksi.

Kaikki havaitsijat saattoivat todeta valojen pysyvän sijainnin suhteessa toisiinsa sekä äänettömyyden. Valot havaittiin toisistaan riippumatta useista eri suunnista, minkä lisäksi saatiin useita valokuvia  sekä videokuvaa. Kohde lensi myös Sky Harbor - lentokentän ilmatilan läpi ja sen havaitsi sekä henkilökunta että laskeutumassa ollut kone, josta kerrottiin kohteen lentäneen ylitseen.

### Mahdollinen selitys

Yhdysvaltain ilmavoimien virallisen selityksen mukaan valoilmiöt aiheutti alueella harjoitelleet A-10 Thunderbolt II -tyyppiset maataistelukoneet, joista yksi ampui harhautussoihtuja. Selityksessä on nähty olevan puutteita, joista tärkeimpänä harjoituksen ajankohta verrattuna havainnon ajankohtaan.

## Lähteet
*Koivula, Tapani, 2006: *Ufotutkimuksen vuosikirja 2006: Uforaportti 13*: Martin Keitel - Phoenixin valot 13.3.1997 (s.113-122) ()

### Viitteet

## Aiheesta muualla
* http://www.thephoenixlights.net/PL_Home.htm  Sivusto sisältää valokuvia ja videomateriaalia sekä haastatteluja.
Ibrahim Bilali

**Ibrahim Bilali** (s. 21. heinäkuuta 1965) on kenialainen entinen nyrkkeilijä ja olympiamitalisti. Hän voitti pronssia Los Angelesin olympialaisissa 1984 alle 51-kiloisten sarjassa.

Hänen nuorempi veljensä Suleiman on myös nyrkkeilijä.

## Lähteet
Vercellin maakunta

**Vercellin maakunta** () on yksi Italian maakunnista. Se sijaitsee Piemonten alueella Italian luoteisosassa.

Vercellin maakunnan pinta-ala on 2&nbsp;082 km² ja asukasluku noin 175&nbsp;000. Maakunta muodostuu 86 kunnasta, pääkaupunki on Vercelli.

## Lähteet

## Aiheesta muualla

*Virallinen sivusto
Jordan Pruitt

**Jordan Lynne Pruitt** (s. 19. toukokuuta 1991 Loganville, Georgia) on yhdysvaltalainen laulaja ja lauluntekijä. Pruittilla on sopimus Hollywood Recordsin kanssa.

## Ura
Pruitt aloitti gospel-tyylisten laulujen laulamisen kirkossa 4-vuotiaana, ja laulujen kirjoittamisen 9-vuotiaana. Pruitt solmi levytyssopimuksen Hollywood Recordsin kanssa ensimmäisen albumin tuottajiin kuuluneen Keith Thomasin kuultua Pruittin tekemän demonauhan Franklinissa, Tennesseessä. Hänen ensimmäinen singlensä oli nimeltään "*Outside Looking In*" ja sitä käytettiin Disney-elokuvassa *Read It and Weep*. Jordan teki myös coverin Sisten Sledgen *We Are Family* -kappaleesta. Hänen ensimmäinen albuminsa, *No Ordinary Girl*, ilmestyi 6. helmikuuta 2007.

Pruitt on konsertoinut yhdessä The Cheetah Girlsien kanssa ja oli mukana High School Musical: The Concert -kiertueella. Pruittin toinen albumi, 12 kappaletta sisältävä Permission to Fly, ilmestyi vuonna 2008. Albumilta on julkaistu kaksi singleä, *One Love* ja *My Shoes*.

## Lähteet

## Aiheesta muualla
* Jordan Pruittin virallinen sivusto
* Jordanin virallinen MySpace
* Jordanin virallinen YouTube-kanava
Choi Chol-Su

**Choi Chol-Su** (s. 1. joulukuuta 1969) on pohjoiskorealainen entinen nyrkkeilijä ja olympiavoittaja. Hän voitti kultaa Barcelonan olympialaisissa 1992 alle 51-kiloisten sarjassa.

## Lähteet
An Sang-Mi

**An Sang-Mi** (, s. 12. marraskuuta 1979) on eteläkorealainen kaukalopikaluistelija ja olympiavoittaja. Hän voitti kultaa Naganon olympialaisissa 1998 3000 metrin viestissä.

## Lähteet
Aidyn Smagulov

**Aidyn Smagulov** (s. 1. joulukuuta 1976) on kirgisialainen judoka ja olympiamitalisti. Hän voitti pronssia Sydneyn olympialaisissa 2000 alle 60-kiloisten sarjassa. Smagulov oli Kirgisian ensimmäinen olympiamitalisti. Samana vuonna hän sai hopeaa Aasian mestaruuskilpailuissa alle 60 kg:n painoluokassa. Maailmancupin osakilpailussa hän on sijoittunut kerran kolmanneksi.

## Lähteet
*Profiili JudoInside
Alexandra Berková

**Alexandra Berková** (2. heinäkuuta 1949 Trenčín, Tšekkoslovakia – 16. kesäkuuta 2008 Praha, Tšekki) oli tšekkiläinen kirjailija.

Berková opiskeli Kaarlen yliopistossa. Berkován teoksia on käännetty suomeksi, espanjaksi, sloveeniksi, bulgariaksi ja katkelmia englanniksi. Hän toimi opettajana Josef Škvorecký -akatemiassa, jota hän oli perustamassa. Lisäksi hän kirjoitti kolumneja.

Berková kävi useaan otteeseen Suomessa, muun muassa opettajana Oriveden opistossa ja vieraana Mukkulan kirjailijakokouksessa.

Berková sairasti vaikeaa sairautta. Hänet löydettiin kotoaan kuolleena kesäkuussa 2008.

## Suomennettuja teoksia
* Magoria – tarina suuresta rakkaudesta, Taifuuni, 1994, suom. Eero Balk; alkuteos 1991
* Uskollisen Reppanan kärsimykset, Taifuuni, 1997, suom. Eero Balk

## Lähteet
*Helsingin Sanomat 1.7.2008 s. C7, muistokirjoitus Eero Balk: "Suomen-kävijän tekstit hioutuivat ääneen luettuina" Artikkelin verkkoversio

### Viitteet
Zakaria Chihab

**Zakaria Chihab** (, 5. maaliskuuta 1926 – marraskuu 1984) oli libanonilainen kreikkalais-roomalaisen tyylin painija ja olympiamitalisti. Hän voitti hopeaa Helsingin kesäolympialaisissa 1952 alle 57-kiloisten sarjassa. Hän voitti neljä ottelua ja hävisi yhden. Napolin MM-kilpailuissa 1953 hän sijoittui samassa painoluokassa kuudenneksi.

## Lähteet
*FILA:n tietopankki 
*Urheilumuseon tilastot kesäolympialaisista 1952
*Profiili sports-reference.com:issa  
*Profiili iat.uni-leipzig.de 

### Viitteet
Vahtimestari (sotilasarvo)

**Vahtimestari** on vanha käytöstä poistunut ratsuväen sotilasarvo, joka vastasi muiden aselajien vääpeliä. Ratsuväessä oli käytössä myös varavahtimestarin sotilasarvo, joka siis vastasi ylikersanttia.

## Lähteet
Elina Rautanen

**Elina Rautanen** (5. heinäkuuta 1918 Helsinki – 11. toukokuuta 2008 Helsinki) oli Pelastakaa Lapset ry:n toiminnanjohtaja. Hän valmistui filosofian maisteriksi Ruotsissa 1951, ja sosiaalityön erikoiskoulutuksen hän sai Yhdysvalloissa.

Rautanen oli Pelastakaa Lapset ry:n palveluksessa vuodesta 1950 ja toiminnanjohtajana 1956–1985. Järjestöön hän tuli toimittuaan suomalaisten sotalasten tarkastajana.

## Julkaisut
* *Adoptiopalvelut meillä ja muualla*, 1975
* *Avioton äiti ja adoptiopäätös*, 1970
* *Centrala Finlandshjälpen ja Tiukulan säätiö, talvisodan humanitaarinen perintö 1939–1997*, 1998
* *Kansainväliset adoptiot*, 1975
* *Lastensijoitustoiminta ja sen tarve Suomessa*, 1972, (Pelastakaa lapset r.y:n tutkimuksia ; 2), Ylva Kososen kanssa
* *Oikeus hyvään kotiin, Pelastakaa lapset ry ja suomalainen lastensuojelutyö 1922–1997*, 1997, Matti Kaupin kanssa
* *Pelastakaa lapset r.y:n asiamiestoiminnan opas*, 1951

## Lähteet
Benny Shanon

**Benny Shanon** (; 1948–2025) oli israelilainen tieteilijä. Hän toimi psykologian professorina Jerusalemin heprealaisessa yliopistossa.

Shanon opiskeli Tel Avivin ja Stanfordin yliopistoissa sekä Jerusalemin heprealaisessa yliopistossa. Hän esitti kiistellyn väitteen, jonka mukaan Mooses olisi ollut hallusinogeenien vaikutuksen alainen nähdessään palavan pensaan, jonka kautta Jumala puhui hänelle.

Shanon oli vieraileva professorina Cornellin yliopistossa ja Swarthmore Collegessa. Hän luennoi myös Massachusetts Institute of Technologyssä.

## Lähteet
Andrejus Zadneprovskis

**Andrejus Zadneprovskis** (s. 31. elokuuta 1974 Kaliningrad, Venäjän SFNT, Neuvostoliitto) on liettualainen nykyaikainen viisiottelija ja olympiamitalisti. Hän voitti hopeaa Ateenan olympialaisissa 2004 ja pronssia Pekingissä 2008.

## Lähteet
Igors Vihrovs

**Igors Vihrovs** (s. 6. kesäkuuta 1978 Riika) on latvialainen telinevoimistelija ja olympiavoittaja. 

Vihrovs voitti kultamitalin Sydneyn vuoden 2000 olympialaisten permantokilpailussa. Olympiakulta oli itsenäisen Latvian kaikkien aikojen ensimmäinen. Vuonna 2001 Vihrovs voitti MM-pronssia Gentin kilpailuista.

## Aiheesta muualla
*Profiili sport-reference.com:issa
Päikki Priha

**Päikki Priha** (alk. **Päivikki**, o.s. **Palosuo**; s. 2. heinäkuuta 1948 Helsinki) on suomalainen tekstiilitaiteilija ja Taideteollisen korkeakoulun emeritaprofessori. Hänen katsotaan tehneen kirkkotekstiileistä arvostettuja taide-esineitä. *[[Kotimaa (sanomalehti)|Kotimaa]]* nimesi Prihan 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

## Ura
Priha valmistui tekstiilitaiteilijaksi Taideteollisesta oppilaitoksesta vuonna 1972. Hän väitteli vuonna 1991 aiheenaan kirkkotekstiilit. Priha opetti samassa oppilaitoksessa eri tehtävissä vuodesta 1974 ja oli vuodesta 1998 professorin virassa. Hän jäi eläkkeelle vuonna 2013.

Prihan suunnittelemia tekstiiliteoksia on monissa julkisissa tiloissa, kuten yli neljässäkymmenessä kirkossa. Hänen uransa kirkkotekstiilien suunnittelijana alkoi 1982 valmistuneesta Lieksan uudesta kirkosta, jonne Raili ja Reima Pietilä pyysivät häntä suunnittelemaan tekstiilejä. Länsimaiseen kirkkotaiteeseen ja teologiaan perehtymisessä oli apuna professori Pentti Lempiäinen, jota Priha on kuvaillut oppi-isäkseen.

Vuonna 2004 Priha sai kirkon kulttuuripalkinnon. Vuonna 2010 hänelle myönnettiin kirkkotaiteen Engel-palkinto ja 2015 Mikael Agricolan risti.

Päikki Prihan vanhemmat olivat professori Erkki Palosuo ja toimittaja Maini Palosuo (o.s. Similä).

## Julkaisuja
* *Kirkkotekstiilit julistavat ja juhlistavat.* Kirkkopalvelut, 2006.
* *Kirkollinen tekstiilitaide tekstiilien käyttö ja suunnittelu.* Toimite. Taideteollisen korkeakoulun koulutuskeskus, 1983.
* Rantanen, Kirsti: *Langan varassa: Kirsti Rantasen merkkejä ja merkintöjä.* Toimittanut Päikki Priha. 2000.
* *Maria-tekstiileitä idästä ja lännestä.* Toimite. 1994.
* *Pyhä kaunistus: Kirkkotekstiilit Suomen käsityön ystävien toiminnassa 1904–1950.* Taideteollinen korkeakoulu, 1991. (Taideteollisen korkeakoulun julkaisusarja A 11.) Väitöskirja. 
* *Rakkaat ystävät: Suomen käsityön ystävät 120 vuotta.* Ajatus, 1999.
* *Silkkinen seppele: Hanna Loimaranta, tuntematon kirkkotekstiilien taitaja.* Taideteollinen korkeakoulu, 1994. (Taideteollisen korkeakoulun julkaisusarja A 13.) 
* *Taidetekstiili.* (Työryhmä.) Tekstiilitaiteilijat TEXO, 1989.
* *Toinen iho: Puheenvuoroja tekstiilin ja vaatetuksen tutkimuksesta.* Toimite. Taideteollinen korkeakoulu, 2001. (Taideteollisen korkeakoulun julkaisusarja F 17: Työpaperit.) 

## Lähteet
Mies astui junasta

**Mies astui junasta**  (*Bad Day at Black Rock*) on yhdysvaltalainen draamaelokuva, jonka ohjasi John Sturges. Elokuvan pääosissa ovat Spencer Tracy, Robert Ryan, Anne Francis, Dean Jagger, Walter Brennan, John Ericson, Ernest Borgnine ja Lee Marvin.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Lähteet

## Aiheesta muualla
*
Birka Marin

**Birka Marin** oli Maarianhaminassa Ahvenanmaalla toiminut veneveistämö. Sen tuotoksia ovat muun muassa Rock 20, Rock 24 ja Nordisk Familjebåt. Birka Marin teki monien muiden lasikuidusta ja muovista veneitä valmistaneiden veneveistämöiden tavoin konkurssin 1970-luvun öljykriisien jälkimainingeissa vuonna 1981.
Yhdistynyt kansalaisrintama

**Yhdistynyt kansalaisrintama** () on venäläinen kansalaisjärjestö, jonka on perustanut sen johtaja shakin entinen maailmanmestari Garri Kasparov. Se on osa Toinen Venäjä -oppositioliikettä.

Perustaessaan järjestöä vuonna 2005 Kasparov ilmoitti sen tavoitteeksi vaalidemokratian säilyttämisen Venäjällä.

## Lähteet

## Aiheesta muualla
* Viralliset verkkosivut 
* Yhdistyneen kansalaisrintaman manifesti
Li Jie

**Li Jie** (s. 25. elokuuta 1979 Shaanxi) on kiinalainen kivääriampuja ja olympiamitalisti.

Li Jie on saavuttanut 10 m ilmakiväärissä hopeaa olympialaisissa Ateenassa 2004 ja MM-kilpailuissa Lahdessa 2002 henkilökohtaista ja joukkuehopeaa.
## Lähteet
*Profiili ISSF Newsissä 
*ISSF:n tietokanta
Patomäki

**Patomäki** on asuinalue Launeen kaupunginosassa Lahden eteläosissa. Alueella on runsaasti omakotitaloja sekä omistusasuntoja. Patomäki yhdistyy Patoniittyyn, jossa on runsaasti vuokra-asuntoja, mutta on suurimmaksi osaksi myös omakotitaloaluetta. Tietynlaisen yhtenäisyyden vuoksi niin Patomäen kuin Patoniitynkin tarkat rajat ovat vaikeasti havaittavissa, joten aluetta kutsutaankin hyvin yleisesti Patoseuduksi.

Tunnettuja Patomäessä sekä Patomäen läheisyydessä (Patoniitty) asuvia että asuneita henkilöitä ovat muiden muassa entinen NHL-maalivahti ja nykyinen Pelicans-valmentaja Pasi Nurminen, Pelicans pelaaja Marko Jantunen, FC Lahden entinen pelaaja Kalle Eerola joka asui nuoruutensa Patomäessä, näyttelijä Johanna Raunio, rap-artisti Cheek, sekä arvostettu lahtelainen kuvanveistäjä ja professori Olavi Lanu.

Patomäki sijaitsee noin 2–3 kilometrin säteellä Renkomäen ABC:lta, sekä uudesta Kärkkäisen tavaratalosta, ja Lahti–Helsinki-moottoritieltä. 

## Lähteet
Patoniitty

**Patoniitty** on asuinalue Launeen kaupunginosassa Lahden eteläosissa. Patoniitty on suurimmaksi osaksi pientaloaluetta. Alueella on runsaasti vuokrarivitaloasutusta muun muassa Puotikadulla.

Patoniityssa toimii Patoseudun toimintakeskus (Patoseudun seurakuntakoti, Puotikatu 7), jonka tiloissa järjestetään muun muassa lasten ja nuorten kerhoja ja muuta toimintaa.
 Vanha toimintakeskus tuhoutui tulipalossa. 

## Lähteet
Jozef Gönci

**Jozef Gönci** (s. 18. maaliskuuta 1974 Košice) on slovakialainen kivääriampuja, maailmanmestari ja olympiamitalisti.

Jozef Gönci on saavuttanut olympialaisissa pronssia 50 m pienoiskiväärin makuussa Atlantassa 1996 ja 10 m ilmakiväärissä Ateenassa 2004. Lisäksi hän on saavuttanut useita MM-mitaleita miesten ja poikien sarjoissa, joista kirkkain on Barcelonassa 1998 saavutettu 50 m pienoiskiväärin asentokilpailun maailmanmestaruus.

## Lähteet
* Profiili ISSF Newsissä
* ISSF:n tietokanta
Hong Kong Phooey

**Hong Kong Phooey** on yhdysvaltalainen Hanna-Barberan tuottama 31-osainen animaatiosarja, jota esitettiin alun perin Yhdysvalloissa ABC:llä lauantaiaamuisin vuoden 1974 aikana. Sarja keskittyi toheloivaan sankariin Hong Kong Phooeyn, joka on Penrod Poochin alter ego. Penrod on tavallinen mukava talonmies poliisiasemalla.

## Tarina

Hong Kong Phooey on sarjan päähahmo, joka työskentelee poliisiasemalla talonmiehenä alter egonaan Penry Poochina. Pääasiassa hän työskentelee kersantti Flintin ja Rosemaryn kanssa. Teleoperaattorina toimiva Rosemary selostaa saadut puhelut rikollisista kersantti Flintille ja Penrylle, joka siirtyy vaihtamaan vaatteensa tullakseen Hong Kong Phooeyksi. Phooey pitäisi olla taitava kung fussa, mutta joutuu jokaisessa jaksossa turvautumaan uskolliseen kissaansa Spotiin. Hän ei kuitenkaan huomaa apulaisensa vihjailuja ja huomioita luullessaan ratkaisevan kaiken itse.

## Äänirooleissa
 

## Lähteet

## Aiheesta muualla
* TV.com
Magomed Ibragimov (1983)

**Magomed Ibragimov** (s. 18. elokuuta 1983 Mahatškala, Venäjän SFNT, Neuvostoliitto) on uzbekistanilainen vapaapainija. 

Ibragimov saavutti hopeaa Ateenan olympialaisissa 2004 96-kiloisten sarjassa kärsittyään loppuottelussa tappion Venäjän Hadžimurat Gatsaloville. Samana vuonna hän voitti Aasian mestaruuden. Lisäksi hän on saavuttanut Aasian-mestaruuskisoista hopeaa 2003. Vuonna 2002 hän saavutti pronssia Aasian kisoista.  

Juniorivuosinaan aiemmin Venäjää edustanut Ibragimov on saavuttanut lisäksi vuonna 2000 kadetti-ikäisten EM-kultaa (100 kg), 2003 juniorien maailmanmestaruuden ja 2001 juniorien MM-hopeaa.
Magomed Ibragimov

Magomed Ibragimov on ainakin seuraavien henkilöiden nimi:

*Magomed Ibragimov, makedonialainen vapaapainija ja olympiamitalisti
*Magomed Ibragimov, uzbekistanilainen vapaapainija ja olympiamitalisti
Turis Fratyr

__NOTOC__
**Turis Fratyr** on saksalaisen Equilibriumin debyyttialbumi.

## Kappaleet
#
#
#
#
#
#
#
#
#
#
#
#
#

## Kokoonpano
* Helge Stang – laulu
* René Berthiaume – kitara
* Andreas Völkl – kitara
* Sandra Völkl – bassokitara
* Julius Koblitzek – rummut

+

* Gaby Koss – laulu

## Arvostelut
* Imperiumi.net: 

## Lähteet

## Aiheesta muualla
* 
*
Suomi-rock ’79

**Suomi-rock ’79** on Poko Rekordsin julkaiseman Suomi-rock -kokoelmalevysarjan toinen osa. Se julkaistiin 26.9.1994. Kokoelma sisältää suomirock-hittejä vuodelta 1979.

## Kappaleet

# Maukka Perusjätkä & Sota apatiaa vastaan: "Sotaa apatiaa vastaan"
# Ratsia: "Lontoon skidit"
# Eppu Normaali: "Mekin tehtiin rakkautta"
# Tuomari Nurmio ja Köyhien Ystävät: "Hän on täällä tänään"
# Pelle Miljoona & 1980: "Mulla menee lujaa"
# Agents: "Jätkän twist"
# Widows: "Wall of Berlin"
# Dave Lindholm: "Joo, joo, mä rakastan sua"
# Ypö-Viis: "Mikkitelineestä on puolet minun"
# Woude: "Kaupungin yöt"
# Briard: "Miss World"
# Popeda: "Huummetta"
# Sensuuri: "Kirjoitan seinään"
# Vox: "The Famous Four"
# Maukka ja Nahkatakit: "Säpinää"
# Top Rank: "Suitcase"
# Se: "Eloise"
# Kollaa Kestää: "Kirjoituksia kellarista"
# Karanteeni: "Sid Vicious"
# Pelle Miljoona & 1980: "Tahdon rakastella sinua"
# Loose Prick: "Meitä potkitaan päähän"
# Päät: "Rotat"

## Katso myös

* Suomi-rock -sarjan muut julkaisut
Suomi-rock ’86

**Suomi-rock ’86** on Poko Rekordsin julkaiseman Suomi-rock -kokoelmalevysarjan yhdeksäs osa. Se julkaistiin 26.9.1994. Kokoelma sisältää suomirock-hittejä vuodelta 1986.

## Kappaleet

# Juice Leskinen Grand Slam: "Kaksoiselämää"
# The Leputation of the Slaves: "I Will Stay"
# Via Dolorosa: "Via Dolorosa"
# Melrose: "Rich Little Bitch"
# Ilona: "Se kävi muhun käsiks"
# The Nights of Iguana: "Dry Nancy"
# Leevi and the Leavings: "Pohjois-Karjala"
# Backsliders: "National Nightmare"
# Freud Marx Engels & Jung: "Buuri Johannesburgista"
# Tuomari Nurmio: "Ramona"
# Eppu Normaali: "Joka päivä ja jokaikinen yö"
# Yö: "Lasisilmä"
# Kinsky: "Lumilinna"
# Pate Mustajärvi: "Synnyimme lähtemään" (- Born to Run -)
# Juliet Jonesin Sydän: "Suudelma vielä"
# Popeda: "Kellot lyö"
# Tao Tao: "Tao tao"
# Ne Luumäet: "Siinä on punk Kari"
# Sielun Veljet: "Kuka teki huorin"
# Juice Leskinen Grand Slam: "Vaasankin veri vapisee"

## Katso myös

* Suomi-rock -sarjan muut julkaisut
Suomi-rock ’87

**Suomi-rock ’87** on Poko Rekordsin julkaiseman Suomi-rock -kokoelmalevysarjan kymmenes osa. Se julkaistiin 26.9.1994. Kokoelma sisältää suomirock-hittejä vuodelta 1987.

## Kappaleet

# Sleepy Sleepers: "Mä joka päivä töitä teen"
# Sielun Veljet: "Rakkaudesta"
# Noitalinna huraa!: "Pikkuveli"
# Freud Marx Engels & Jung: "Töölööseen"
# EppuPopedaNormaali: "20 vuotta sikana"
# The Nights of Iguana: "Bad Drinker"
# Leningrad Cowboys: "Thru the Wire"
# Rauli Badding Somerjoki: "Kaunis maailma"
# J. Karjalainen ja Mustat lasit: "Tulppaani ja sadepisara"
# Alice in Wasteland: "Alice in Wasteland"
# The Fucking World: "The Fucking World"
# Stone: "Real Delusion"
# Jumalainen Näytelmä: "Ja maa oli hiljaa"
# Melrose: "Sexuality"
# Yö: "Laulu rakkaudelle"
# Wanna-Bees: "Let's Fall in Love"
# Hank And His Milkmen: "Viimeinen tuoppi"
# Juliet Jonesin Sydän: "Rakkauslaulu"
# Loisa: "Punainen polkupyörä"
# Ilona: "Kesäpano"

## Katso myös

* Suomi-rock -sarjan muut julkaisut
Suomi-rock ’85

**Suomi-rock ’85** on Poko Rekordsin julkaiseman Suomi-rock -kokoelmalevysarjan kahdeksas osa. Se julkaistiin 26.9.1994. Kokoelma sisältää suomirock-hittejä vuodelta 1985.

## Kappaleet

# Sielun Veljet: "Peltirumpu"
# J. Karjalainen ja Mustat lasit: "Doris"
# Apua! Orkesteri: "Maksamme velkaa"
# Leevi and the Leavings: "Poika nimeltä Päivi"
# Eppu Normaali: "Kitara, taivas ja tähdet"
# Juliet Jonesin Sydän: "Helppo elämä"
# Aika: "Rakkautta"
# Popeda: "Kuuma kesä"
# SIG: "Hyvää syntymäpäivää"
# Juice Leskinen Grand Slam: "Musta aurinko nousee"
# Tiina Tiikeri: "Tiikerinä viidakossa"
# Jussi Hakulinen: "Varkaat ja kulkurit"
# Pate & Saara: "Hei Paula"
# Stalker: "Kosketus"
# Raggars: "Lännen lokari"
# Sielun Veljet: "Toiset on luotuja kulkemaan"
# Alaston Lounas: "Taivaskatto"
# Villi Linja: "Harharetket"
# Yö: "Niin paljon me teihin luotettiin"
# Eppu Normaali: "Vuonna 85"

## Katso myös

* Suomi-rock -sarjan muut julkaisut
Koskenkorvan pesäpallostadion

**Koskenkorvan pesäpallostadion** (sponsorinimeltään Sähkökoje Areena) on Ilmajoen Koskenkorvalla sijaitseva pesäpallostadion. Se toimii Ykköspesis-joukkue Koskenkorvan Urheilijoiden kotikenttänä. Koskenkorvan Urheilijat myös omistaa stadionin, joka on Suomen ainoa pesäpalloseuran omistuksessa oleva stadion. Stadionista on joskus käytetty nimeä Kossu Iskee -Areena. Katsomon katsojakapasiteetti on 2&nbsp;500, ja se on lähes kokonaan katettu. Kentän pelialustana on hiekkatekonurmi. Stadionin yleisöennätys 3&nbsp;547 katsojaa on syntynyt 26. elokuuta vuonna 2007, jolloin Koskenkorvan Urheilijat kohtasi Vimpelin Vedon. Sponsorinimi Sähkökoje Areena stadionista otettiin käyttöön heinäkuussa vuonna 2011.

## Kuvia stadionista

File:Koskenkorvan pesäpallostadion 3.JPG | Stadionille mahtuu noin 2500 katsojaa istumaan.
File:Koskenkorvan pesäpallostadion 1.JPG | Stadion kolmospuolen katsomosta.
File:Koskenkorvan pesäpallostadion Antin monttu.JPG | Kentän erikoispiirre on kakkospuolella sijaitseva "Antin monttu"
File:Koskenkorvan pesäpallostadion tulostaulu.JPG | Kentällä on manuaalinen tulostaulu.


## Lähteet
Kyytilaitos

**Kyytilaitos** voi tarkoittaa seuraavia:

* Hollikyyti, valtion maanomistajien ylläpitämäksi määräämä kyytijärjestelmä Ruotsissa vuoteen 1878 ja Suomessa vuoteen 1920
* Kyytilaitos Suomessa, valtion ylläpitämä kyytijärjestelmä Suomessa vuodesta 1920 vuoteen 1955
Kansainvälinen geofysiikan vuosi

**Kansainvälinen geofysiikan vuosi** (, **IGY**) oli geofysiikan ja sitä lähellä olevien tieteenhaarojen maailmanlaajuinen tutkimusprojekti, joka alkoi 1. heinäkuuta 1957 ja päättyi 31. joulukuuta 1958. Nimestään huolimatta se kesti siis puolitoista vuotta. Siihen liittyi myös samanaikainen kolmas kansainvälinen polaarivuosi. Kaksi aikaisempaa polaarivuotta olivat olleet 1882–1883 ja 1932–1933, sekä neljäs 2007–2009.

Tutkimusprojekti käsitteli yhtätoista aihetta: revontulia, kosmista säteilyä, Maan magneettikenttää, painovoimaa, ionosfäärin fysiikkaa, leveys- ja pituusasteen määrittämistä tarkkoja karttoja varten, meteorologiaa, oseanografiaa, seismologiaa sekä auringon aktiivisuutta.

Sekä Yhdysvallat että Neuvostoliitto lähettivät ensimmäiset satelliittinsa avaruuteen kansainvälisen geofysiikan vuoden aikana. Neuvostoliiton 4. lokakuuta 1957 lähettämä Sputnik 1 olikin ensimmäinen keinotekoinen satelliitti. Muita vuoden tärkeitä saavutuksia olivat Van Allenin vyöhykkeiden sekä valtamerten keskellä olevien selänteiden löytyminen, joista jälkimmäinen merkittävästi vahvisti silloin vielä kiistanalaista teoriaa laattatektoniikasta.

## Tausta

Aloitteen vuoden järjestämisestä tekivät maaliskuussa 1950 kymmenen huipputason tiedemiestä, joiden joukossa olivat Lloyd Berkner, S. Fred Singer ja Harry Vestine. Kun he olivat kokoontuneet vierailulle James Van Allenin asuntoon, otettiin puheeksi, että uusien tutkimusvälineiden kuten rakettien, tutkan ja tietokoneiden kehittymisen vuoksi aika oli kypsä maailmanlaajuisen geofysiikan vuoden järjestämiselle.

Tämän tapaamisen jälkeen Lloyd Berkner ja muut läsnäolijat ehdottivatkin Tieteellisten yhdistysten kansainväliselle neuvostolle (International Council of Scientific Unions, ICSU, nyk. International Council for Science), että kansainvälinen geofysiikan vuosi (IGY) voitaisiin pitää vuosina 1957–1958. Ajankohta valittiin, koska auringon aktiivisuus oli silloin maksimissaan.

## Avaruustekniikkaan liittyviä tapahtumia

* 11. huhtikuuta 1957 Yhdysvaltojen laivasto kokeili satelliitin lähettämistä 203 kilometrin korkeuteen.
* 4. lokakuuta 1957 &ndash; Neuvostoliitto lähetti avaruuteen Sputnik 1:n.
* 8. marraskuuta 1957 &ndash; Yhdysvaltojen puolustusministeriön sihteeri Neil McElroy määräsi, että armeijan oli käytettävä muunnettua Jupiter C -rakettia satelliitin lähettämiseen osana geofysiikan vuotta. 
* 31. tammikuuta 1958 &ndash; Yhdysvallat lähetti avaruuteen Explorer 1.
* 29. heinäkuuta 1958 &ndash; NASA perustettiin

## Etelämantereen tutkimus
Kansainvälisen geofysiikan vuoden aikana tutkittiin 18 kuukauden ajan erityisesti Etelämannerta. Tutkimushankkeita johti ICSU, jonka vaikutuksesta napaseutujen tutkimukset laajenivat yleisemmäksi geofysiikan tutkimusta. Tutkimuksiin Etelämantereella osallistui 70 eri maiden tieteellistä järjestöä.

Vuoden aikana Etelämantereelle perustettiin brittiläisen Royal Societyn Halleyn tutkimusasema. Se samoin kuin sen sijaintipaikka, Halleyn lahti, sai nimensä tähtitieteilijä Edmond Halleyn mukaan. 

## Lähteet
Rokumentti

**Rokumentti Rock Film Festival** on vuonna 2005 perustettu joensuulainen musiikkielokuvafestivaali. Viisipäiväinen festivaali järjestetään tyypillisesti marraskuun puolessa välissä Joensuun elokuvateatterikeskus Tapiossa. Rokumentin ohjelma rakentuu vuosittain niin musiikkielokuvista kuin populaarikulttuuria ja yhteiskuntaa käsittelevistä dokumenteista sekä fiktiivisistä elokuvista. Elokuvanäytösten lisäksi Rokumentin ohjelmaan kuuluu usein myös keikkoja, konsertteja tai seminaareja. Rokumentti on Suomen suurin musiikkielokuvafestivaali, joka on perustamisestaan lähtien esittänyt yli 700 elokuvaa, joista useat Suomen ensi-illassa.

Rokumenttia järjestää voittoa tavoittelematon elävän musiikin yhdistys Joensuun Popmuusikot ry, joka on parhaiten Ilosaarirockin järjestäjä.

## Lähteet

## Aiheesta muualla
* Rokumentin kotisivut
Sherwoodin luku

**Sherwoodin luku** on aineensiirrossa käytetty dimensioton suure. Se kuvaa konvektiivisen ja diffuusivisen aineensiirron suhdetta. Luku on saanut nimensä yhdysvaltalaisen Thomas Kilgore Sherwoodin mukaan.

Sherwoodin luku määritellään

Sh = Km * Lc / D

missä Km on aineensiirtokerroin, Lc on karakteristinen pituus ja D on diffuusiokerroin.
Luettelo Pas-de-Calais’n kunnista

Tämä on **luettelo [[Pas-de-Calais|Pas-de-Calais’n]] departementin kunnista** Ranskassa. Departementissa on 894 kuntaa. 

* (CUA) *[[Arras|Communauté urbaine d’Arras]]*, luotu vuonna 1998.
* (CALL) *[[Communauté d’agglomération de Lens-Liévin]]*, luotu vuonna 2000.
* (CAHC) *Communauté d’agglomération d’[[Hénin-Beaumont|Hénin]]-[[Carvin]]*, luotu vuonna 2001.
* (CAC) *[[Calais|Communauté d’agglomération du Calaisis]]*, luotu vuonna 2001.
* (CAB) *[[Boulogne-sur-Mer|Communauté d’agglomération du Boulonnais]]*, luotu vuonna 2000.
* (ACom) *[[Béthune|Communauté d’agglomération de l’Artois]]*, luotu vuonna 2002.
* (CASO) *[[Saint-Omer|Communauté d’agglomération de Saint-Omer]]*, luotu vuonna 2001.
Carol Cleveland

**Carol Cleveland** (s. 13. tammikuuta 1942 Lontoo) on brittiläinen näyttelijä, joka on tunnettu erityisesti osuudestaan sketsisarjassa *[[Monty Pythonin lentävä sirkus]]*.

Cleveland syntyi Lontoossa. Hänen perheensä muutti Yhdysvaltoihin hänen ollessaan pieni, ja hän varttui Texasissa sekä Kaliforniassa. Perhe palasi takaisin Lontooseen vuonna 1960.

Cleveland esiintyi 30:ssa *Monty Pythonin* 45:stä jaksosta. Lisäksi hän esiintyi Python-elokuvissa (mm. *[[Monty Pythonin hullu maailma]]*) sekä muissa brittikomedioissa, muun muassa Spike Milliganin kanssa. Nykyään hän esittää omaa yhden hengen show'taan *Carol Cleveland Reveals All*.

## Lähteet

## Aiheesta muualla
*
*Clevelandin kotisivu
Luettelo Ornen kunnista

Tämä on **luettelo [[Orne]]n departementin kunnista** Ranskassa. Departementissa on 493 kuntaa. 

* (CUA) Communauté urbaine d'Alençon, luotu vuonna 1996, osin myös Sarthen departementissa.
* (CAF) Communauté d'agglomération du Pays de Flers, luotu vuonna 2000.
The Shadow

**The Shadow** on yhdysvaltalaisen populaarikulttuurin hahmo, joka suoritti ensiesiintymisensä radiossa 31. heinäkuuta 1930. Myöhemmin hahmo on esiintynyt myös kirjallisuudessa, sarjakuvissa ja elokuvissa.

The Shadow luotiin alun perin kertojahahmoksi *Detective Story Hour* -radiosarjaan, joka taas oli puolestaan luotu markkinoimaan Street & Smithin kustantamaa *Detective Story Magazine* -pulplehteä. Oman lehtensä hahmo sai huhtikuussa 1931, jolloin ilmestyi *The Shadow Magazinen* ensimmäinen numero. The Shadow'n nimeä kantava radiosarja puolestaan aloitti 26. syyskuuta 1937 pääosassaan Orson Welles. Radiosarja päättyi 26. joulukuuta 1954.

The Shadow, oikealta nimeltään Lamont Cranston,  on oikeudenpuolustaja. Radiosarjassa hänellä on kyky muuttua näkymättömäksi. Pulp-lehdessä häneltä tämä kyky puuttui, lukuun ottamatta viimeisiä lehden vuonna 1949 ilmestyneitä numeroita. Sitä ennen hänet kuvataan naamioitumisen mestarina. 

## Elokuvat
* The Shadow Strikes (1937)
* International Crime (1938)
* The Shadow (1940)
* The Shadow Returns (1946)
* The Shadow (1994)

## Lähteet

## Aiheesta muualla

* Luettelo radiosarjan jaksoista
* The History of The Shadow
Saaren kartano (Jämsä)

**Saaren kartano** sijaitsee Jämsässä. Se oli vuonna 1918 punaisten vankien säilytyspaikka ja yksi joukkomurhan tapahtumapaikoista, kartanon isännän ollessa pahamaineinen Hjalmar Saari eli Saaren Jallu. Hänen veljensä puolestaan oli Frithiof Saari.

Ennen sisällissotaa Hjalmar Saari toimi vankivyörärinä, ja kartanoa käytettiin vankien väliaikaisena säilytyspaikkana. Sisällissodassa kartanossa säilytettiin punavankeja, joista ainakin 68 surmattiin Saaren riihessä tai Jämsän kirkon kellotapulissa.

## Katso myös
* Jämsän teloitukset 1918 

## Lähteet
* 

### Viitteet
Rahatoimikamari

**Rahatoimikamari** oli Suomessa kaupungin virasto, joka hoiti kaupungin omaisuutta ja raha-asioita, kantoi verot, suoritti kaupungin maksut ja laati talousarvion. Joissakin kaupungeissa toimi rahatoimikamarin alaisuudessa rahatoimikonttori, joka hoiti rahavarojen hoidon käytännön toimet. Rahatoimikamarin tehtävät siirrettiin 1930-luvulla kaupunginhallitukselle ja sen alaiselle rahatoimistolle sekä verojen kanto verotoimistolle.

## Lähteet
* Tietosanakirja, Tietosanakirja-osakeyhtiö 1915
* Uusi tietosanakirja, Tietosanakirja Oy 1964
Marmiksen Kuula

**Marmiksen Kuula** eli **MaKu** on vuonna 1993 perustettu helsinkiläinen urheiluseura. Seura perustettiin alun perin jalkapalloa varten, mutta vuosien saatossa lajien määrä seurassa on kasvanut. Jalkapallon ohella MaKun lajeihin kuuluu salibandy, futsal sekä baseball.

## Lajit
### Jalkapallo
Seuran edustusjoukkue jalkapallossa pelaa nykyisin Kolmosessa. Seuralla on yhteensä kolme jalkapallojoukkuetta.

### Salibandy
Seuralla on harrastesalibandyjoukkue.

### Futsal
Seuran Futsal-edustusjoukkue pelaa nykyisin Helsingin piirin sarjassa (2.div). Futsal Cupissa MaKu on parhaimmillaan edennyt finaaliin kaudella 2005–2006. MaKun pelaajista Mika Helinillä on tilillään myös useita futsal-maaotteluita.

### Baseball
Seuralla on yksi baseball-joukkue, joka pelaa baseballin SM-sarjassa nimellä Malmi Bullets. 

## Lähteet
* Seuran kotisivut 

### Viitteet
Chaosbreed

**Chaosbreed** on vuonna 2003 Helsingissä perustettu suomalainen death metal -yhtye. Yhtyeen soittajat ovat tunnettuja muista suomalaisista metallimusiikkia soittavista kokoonpanoista, kuten Amorphis, The Black League, Mannhai, Moonsorrow ja  Sonic Roots.

## Historia
Chaosbreed sai alkunsa, kun viisi muissa metalliyhtyeissä vaikuttavaa muusikkoa, jotka olivat jo pidempään halunneet soittaa death metallia, yhdisti voimansa vuonna 2003. Ensimmäisissä harjoituksissa rumpuja soitti Nalle Österman (oik. Björn Österman), bassoa Oppu Laine (oik. Olli-Pekka Laine) ja kitaraa Marko Tarvonen. Pian mukaan liittyivät laulaja Taneli Jarva  ja kitaristi Esa Holopainen.

Yhtyeen nimi on mukailtu Entombedin vuonna 1991 ilmestyneellä levyllä *Clandestine* olevasta kappaleesta *"Chaos Breed"*. Osa yhtyeestä olisi kuitenkin halunnut bändin nimeksi *Genitalia*.

Ensimmäisen demonsa yhtye julkaisi internetissä. Koska kysyntää oli, Rising Realm Records julkaisi demon EP-levynä nimellä *Unleashed Carnage* vuonna 2003. Ensimmäinen studiolevy *Brutal* ilmestyi vuonna 2004, ja sen julkaisi Century Media Records. Levyn kymmenestä kappaleesta kolme oli mukana *Unleashed Carnage* -EP:llä. *Brutal* sisältää myös videomateriaalia. Lisäksi yhtye on julkaissut vuonna 2004 split singlen yhdessä Rytmihäiriön kanssa.

Vaikutteikseen Chaosbreed on maininnut mm. seuraavat yhtyeet: Entombed, Dismember, Unleashed, Carcass ja Slayer. Chaosbreedin on sanottu olevan uskollinen vaikutteilleen, mutta soitosta kuitenkin tulee oma vilpitön into esiin. Keikkoja Chaosbreed on tehnyt lähinnä pääkaupunkiseudulla. Yhtye ei ole virallisesti lakannut olemasta, mutta koska jokaisella sen jäsenellä on toimensa muissa yhtyeissään, ei yhteisen ajan ja paikan tai innon löytyminen keikkailuun tai levyntekoon ole ollut itsestään selvää.

## Kokoonpano
* Oppu Laine – basso
* Marko Tarvonen – kitara
* Nalle Österman – rummut

### Entiset jäsenet
* Taneli Jarva – laulu
* Esa Holopainen – kitara

## Diskografia
;Studioalbumit
* 

**EP:t**
* 

;Splitit
* 

;Kappaleita kokoelmilla '''
* 

## Lähteet

## Aiheesta muualla
* Levyarvostelu imperiumi.net -sivustolla 
* Levyarvostelu noise.fi -sivustolla
Tegyrios

**Tegyrios** () oli kreikkalaisessa mytologiassa Traakian kuningas. 

Tegyrios otti vastaan Etiopiasta karkotetun Eumolpoksen, ja antoi tämän pojalla Ismarokselle tyttärensä puolisoksi. Eumolpoksen kuitenkin suunniteltua kaappavansa vallan itselleen, Tegyrios karkotti tämän poikineen suunnitelman tultua ilmi.

Myöhemmin Ismaroksen kuoltua Tegyrios palasi tekemään sovintoa Traakiaan Tegyrioksen kanssa. Nämä sopivat erimielisyytensä, ja Eumolpos seurasi Tegyriosta maan kuninkaana tämän kuoltua.

## Lähteet
FK Budućnost Podgorica

**FK Budućnost Podgorica** on montenegrolainen jalkapalloseura, joka pelaa maansa pääsarjatasolla. Budućnost Podgorica on yleisseura, jolla on toimintaa jalkapallon lisäksi myös muissa urheilulajeissa.

## FK Budućnost Euroopassa

## Aiheesta muualla
*Seuran virallinen kotisivu 

## Lähteet
Hermokasvutekijä

**Hermokasvutekijä** (, NGF) on hermosolujen kasvutekijä eli sympaattisten ja sensoristen neuronien kasvua edistävä proteiini.

Stanley Cohenille ja Rita Levi-Montalcinille myönnettiin 1986 Nobelin lääketieteen palkinto hermokasvutekijän ja muiden kasvutekijöiden löytymisestä.

Hermokasvutekijän on huomattu olevan yhteydessä Alzheimerin tautiin.

## Lähteet
Pirjo Leppänen

**Pirjo Tuulikki Leppänen** (vuodesta 1980 **Saviranta**; s. 1. heinäkuuta 1949 Saarenkylä, Rovaniemen maalaiskunta) on suomalainen näyttelijä, joka on näytellyt muun muassa Kalle Päätalo -elokuvissa. Leppänen aloitti näyttelemisen 1970-luvun alussa Rovaniemen teatterissa. Rovaniemellä Leppänen on työskennellyt lähes koko uransa ajan, lukuun ottamatta elokuvaroolejaan ja työskennellessään helsinkiläisessä Penniteatterissa vuosina 1977–1978. Leppänen jäi eläkkeelle vuonna 2008.

Leppäsen merkittävimpiä töitä ovat Kalle Päätalon romaaneihin ja elämään perustuvat *[[Elämän vonkamies]]*, *[[Nuoruuteni savotat]]* ja *[[Päätalo (elokuva)|Päätalo]]*. Elokuvissa *Elämän vonkamies* (parhaan naispääosan Jussi-palkinto) ja *Nuoruuden savotat* hän oli yksi päähenkilöistä. Elokuvassa *Päätalo* hän esitti merkittävää sivuosaa. Leppänen näyttelee elokuvissa Päätalon äitiä Riitua. Lisäksi hän on esiintynyt elokuvassa *[[Joulutarina]]*, jossa hän näytteli Hillaa, ja lyhytelokuvassa *[[Ison miehen vierailu]]* sekä sivuosassa *[[Taivaan tulet (televisiosarja)|Taivaan tulet]]* -sarjan sairaanhoitajana.

Rovaniemen kaupunki palkitsi Rovaniemi-päivien yhteydessä syyskuussa 2008 Leppäsen myöntämällä hänelle 5&nbsp;000 euron suuruisen kulttuuripalkinnon.

## Filmografia

## Yksityiselämä
Leppänen on naimisissa Uula Savirannan kanssa. He avioituivat vuonna 1980, ja heillä on kaksi lasta.

## Lähteet
* Jentte sai Rovaniemen kulttuuripalkinnon. *Uusi Rovaniemi* -lehti 10.9.2008.

### Viitteet

## Aiheesta muualla
* Pirjo Leppänen IMDb:ssä.
* Leppäsen haastattelu ''Aamulehdessä''.
Georgica

__NOTOC__
**Georgica** () on nelikirjainen opetusrunoelma, jonka Vergilius kirjoitti vuosien 37–29 eaa. välillä. Teos koostuu 2&nbsp;188 heksametrisestä runosäkeestä.

## Sisältö

Ensimmäinen kirja kuvaa pääasiassa peltoviljelyä, toinen hedelmien ja viininviljelyä, kolmas karjankasvatusta ja neljäs mehiläisten hoitoa. Varsinaisen aiheen lomassa kirja käsittelee myyttejä ja harrastaa runollista pohdintaa. Tämän katsottu osoittavan, että Vergilius ei niinkään ollut kiinnostunut itse aiheen opettamisesta, vaan hänen teoksensa oli palvelus Augustukselle ja tämän tekemille poliittisille uudistuksille, joilla oli tarkoitus tukea maanviljelyä. Niinpä hänen yksityiskohtainen ja voimakkaasti idealisoiva kuvauksensa mehiläisvaltiosta palvelee vertauskuvana keisarin mahdista.

## Kirjallisuutta
### Suomennokset
* 
* 

## Aiheesta muualla
* Perseus Project: Georgics (engl. käännös)
Passio: Rakkauden, seksin ja seurustelun filosofiaa nuorille

**Passio: Rakkauden, seksin ja seurustelun filosofiaa nuorille** on Titus Hjelmin vuonna 2002 ilmestynyt kirja ihmissuhteiden etiikasta. 

Alkusanoissa kirjoittaja toteaa teoksen nimessä olevan vierasperäisen sanan *[[Passio (filosofia)|passio]]* viittaavan sekä intohimoon että kärsimykseen. Hjelm toteaa, että vaikka ihmiset kokevatkin yhdessäolon, rakkauden ja seksin onnellisuuden huipentumaksi, niihin liittyy usein myös tuskaa, esimerkiksi tunne hylätyksi ja väärin kohdelluksi tulemisesta. Hjelm haluaa muistuttaa, että omiin ajatuksiinsa ja tunteisiinsa voi vaikuttaa arvioimalla niitä avoimesti. Hänen mukaansa toimivaan ihmissuhteeseen kuuluu valmius kuunnella, keskustella ja tarvittaessa muuttaa käsityksiään. Kirjoittaja toteaa haluavansa kannustaa kirjallaan itsenäiseen ajatteluun. Innoituksen kirjan tekemiselle hän kertoo saaneensa kirjoittaessaan lukion elämänkatsomustiedon oppikirjaa.

## Kirjallisuutta
* 

## Lähteet
Gute

**Gute** tarkoittaa seuraavia asioita:

*Gute, haja-asutusalue Gotlannissa, Ruotsissa
*Gute, mytologinen hahmo
*M/S Gute, ruotsalainen rahtilaiva
*S/S Majland, vuosina 1904–1919 nimeltään *Gute*.
*S/S Åland, vuosina 1926–1947 nimeltään *Gute*.
*M/S Kotka, vuosina 1947–1966 nimeltään *Gute*.
Lasse Könönen

**Lasse Könönen** (s. 20. kesäkuuta 1938 Joensuu) on suomalainen harmonikkataiteilija, säveltäjä, sovittaja ja musiikinopettaja. Hänen sävellystuotantoonsa kuuluu muun muassa teoksia orkesterille ja harmonikalle, viihde- ja lastenmusiikkia sekä joululauluja. Hän on myös sovittanut suuren määrän kappaleita eri artisteille. Katariina Ahjoniemi voitti vuonna 2000 Hopeisen Harmonikan hänen sovituksellaan sävelmästä ”Punasaappaat” ja Annika Siltaniemi Tenavatähti-kilpailun hänen tekemällään laululla ”Hienohelma” vuonna 1995. Könönen itse on toiminut keikka-, ravintola- ja sessiomuusikkona. Hän on asunut Lahdessa vuodesta 1965.

Hänen veljensä Esko Könönen soitti myös harmonikkaa. Hänen vaimonsa Mai-Lis Könönen on laulaja, säveltäjä, sovittaja ja sanoittaja. 

## Lähteet
* Päijäthämäläisiä säveltäjiä – Lasse Könönen
Bessel Kok

**Bessel Kok** (s. 13. joulukuuta 1941) on hollantilainen liikemies ja shakkitapahtumien järjestäjä, joka asuu Prahassa. Hän on toiminut hallinnon johtopaikoilla tietoliikenneyhtiöissä Belgiassa (Belgacom) ja Tšekissä. 

Kok oli Suurmestareiden yhdistyksen puheenjohtaja vuodesta 1985 vuoteen 1991, ja hän auttoi järjestämään vuonna 2002 Prahan sopimusta, jonka tarkoitus oli yhdistää kahdelle liitolle jakautunut shakin maailmanmestaruustitteli. 
Kok oli ehdolla FIDE:n presidentiksi vuonna 2006. Vaalit pidettiin heinäkuussa 2006 Torinossa, Italiassa shakkiolympialaisten aikaan. Kok hävisi äänin 54–96 Kirsan Iljumžinoville.
Manolo Caro

**Manolo Caro** on espanjalainen näyttelijä. Hän on näytellyt muutamissa televisio-ohjelmissa ja elokuvissa. Tunnetuin rooli lienee *[[Serranon perhe]]en* tarjoilija Paquillo vuosina 2003–2004. 

## Aiheesta muualla
*